CELEX: E2015P0024
Language: bg
Date: 2015-09-25 00:00:00
Title: Молба за консултативно становище от Съда на ЕАСТ, подадена от Fürstliches Obergericht, Лихтенщайн на 25 септември 2015 г., по дело Walter Waller/Liechtensteinische Invalidenversicherung (Дело E-24/15)

8.12.2016   
            
            
               BG
            
            
               Официален вестник на Европейския съюз
            
            
               C 457/12
            
         Молба за консултативно становище от Съда на ЕАСТ, подадена от Fürstliches Obergericht, Лихтенщайн на 25 септември 2015 г., по дело Walter Waller/Liechtensteinische Invalidenversicherung
   (Дело E-24/15)
   (2016/C 457/10)
   До съда на ЕАСТ беше отправена молба с писмо от 25 септември 2015 г. от Fürstliches Obergericht, Лихтенщайн (Княжески апелативен съд, Лихтенщайн), получена в деловодството на Съда на 1 октомври 2015 г., за консултативно становище по дело Walter Waller/Liechtensteinische Invalidenversicherung по следните въпроси:
   
               1.
            
            
               Фактът, че по силата на член 87, параграф 2, второ изречение от Регламент (ЕО) № 987/2009 институцията длъжник е обвързана от заключенията на институцията по място на престой или пребиваване, изключва ли възможността институцията длъжник да оспорва тези заключения — и по този начин информацията, посочена в подробния медицински доклад, предоставен във формуляр E 213 — в своята процедура?
            
         
               2.
            
            
               При положителен отговор на този въпрос: важи ли този обвързващ ефект и в съдебни производства, които, по силата на националните процесуални правила, се основават на производството пред институция длъжник?